
CUVÂNT ÎNAINTE
      Posturile de televiziune TV Moldova 1 și TV Moldova 2,  Departamentul „Telefilm-Chișinău”, care își au sediul pe adresa strada Hîncești, 64, Chișinău, sunt parte componentă a principalului furnizor public de servicii media audiovizuale din țară - IP Compania „Teleradio-Moldova”.
IP Compania „Teleradio-Moldova” este membru al Uniunii Europene de Radio și Televiziune din 1992. 
 Radiodifuzorul public este o entitate de stabilitate și siguranță informațională, promotor al valorilor democratice, naționale și europene. Rolul său de factor de echilibru este deosebit de important și vizibil în perioadele de forță majoră și de instabilitate socială. Prin transmiterea către public a unor informații obiective,  prin analiza și dezbaterea acestora în detaliu, prin combaterea falsurilor și a propagandei, radiodifuzorul public ajută cetățenii să conștientizeze rolul lor în cadrul comunității și să facă alegeri informate. 
Moldova 1 oferă emisiuni informative, educative, de divertisment.  Postul difuzează pentru  toate categoriile de vârstă  și  emite  pe întreg teritoriul republicii. Moldova 1 este  postul de televiziune cu cel mai mare volum de emisie locală, în jur de 70% din volumul  total de emisie. Peste 90 % din conținuturile difuzate sunt în limba romană. Postul public de televiziune emite și  în limbile minorităților naționale. Moldova 1 promovează cultura națională.  Festivalurile naționale și internaționale „Mărțișor”, „Maria Bieșu”, „DeskOpera”, „Crescendo”, „Etno jazz” și multe altele fac parte din grila postului public de televiziune 
Proiectul de exclusivitate al postului este concursul „Eurovision”. Moldova 1  organizează și difuzează preselecția națională a concursului „Eurovision” și retransmite în direct finala internațională. La fel, de multe ori în exclusivitate,  Moldova 1 transmite competiții sportive naționale și internaționale - Campionate  de fotbal, Jocuri Olimpice ș.a.
TV Moldova 2 este un canal cultural, care popularizează evenimentele culturale naționale și internaționale, valorifică arhiva  televiziunii. 
Departamentul „Telefilm - Chișinău” este axat pe producerea filmelor documentare de scurt sau lung metraj, organizarea proiecțiilor de film în țară și peste hotare, organizarea trainingurilor despre  producerea de documentare, promovarea tinerilor cineaști.  
Centrul Tehnic al televiziunii este dotat cu 4 studiouri, două care mobile, sistem de trawelling, de steadycam, 15 camere de filmare digitale.  Complexul televiziunii  se constituie din mai multe clădiri, situate pe o suprafa destul de întinsă.                 
Aceste spații, construite prin anii 60 nu mai fac față  cerințelor moderne ale televiziunii - sunt energofage, necesită surse financiare exagerate pentru întreținere, nu corespund tehnologiilor moderne de televiziune. 
Din aceste motive se propune un concurs de soluții pentru realizarea unui concept al  clădirii Televiziunii Naționale. Se urmărește scopul de a construi o clădire reprezentativă pentru un post modern de televiziune. Competiția este deschisă pentru  arhitecții calificați.
DATE GENERALE
PROMOTORUL SI ORGANIZATORUL CONCURSULUI
Concursul International de Solutii, promovat si organizat de catre Institutia Publica – Compania ,,Teleradio – Moldova” este deschis pentru toate persoanele fizice si juridice ori pentru echipele acestora in componenta  carora este cel putin un architect calificat. Participantilor la Concurs li se va cere sa se auto-certifice ca indeplinesc cerintele minime de participare. Solutiile vor fi apreciate de catre juriu la incheerea perioadei de aplicare. In concluzie, vor fi selectate solutiile castigatoare, cu potentialul de a trece in etapele urmatoare de realizare a proiectului. Pentru detaliile privind conditiile de participare si modul de inregistrare la Concurs vedeti Regulamentul concursului.

OBIECTIVELE CONCURSULUI
Obiectivul principal al Concursului de Solutii este realizarea  conceptului  architectural - urbanistic al complexului de cladiri noi si reabilitate cu amenajarea si sistematizarea terenului aferent, care va oferi asigurarea logisticii optime  de producere si minimalizarea argumentata a costurilor de intretinere cu crearea conditiilor mai confortabile pentru angajati in noile spatii architectural moderne dotate corespunzator.

CONSIDERENTE ISTORICE
Istoria postului de televiziune Moldova 1 reprezintă și istoria televiziunii în Republica Moldova. Timp de mai bine de 35 de ani, acesta a fost unicul post de televiziune din țară. Fiind fondată în 1958, Televiziunea Moldovei, a parcurs diferite etape de activitate, fiind parte componentă a
· Comitetului de Stat al RSSM pentru Televiziune și Radio, 1958 - 1990;
· Radioteleviziunii Naționale, 1900 - 1994;
· Companiei de Stat „Teleradio-Moldova”, 1994 - 2004;
· Instituției Publice Naționale a Audiovizualului Compania „Teleradio-Moldova,”, care ulterior și-a schimbat denumirea în Instituția Publică Compania „Teleradio-Moldova”.
Turnul de televiziune de 196 de metri, simbolul TV Moldova 1, a fost instalat în ultimele zile ale lui 1957, iar în noaptea de Revelion, în vârful turnului s-au aprins becurile roșii de semnalizare. Inițial, pentru pregătirea emisiunilor, a fost asamblat un studio într-un garaj, cu o suprafață de 40 de metri pătrați.  
În ianuarie 1959 au început lucrările de construcție a primului complex de studiouri, cu o suprafață de 300 de metri pătrați. Aici au fost amplasate sălile redacționale, pentru regizori, crainici și artiști, pentru machiaj și decorațiuni, mai multe depozite și o bibliotecă. Acesta și-a început activitatea la 18 iulie 1960. În 1977 a fost inaugurat studioul cu suprafața de 600 de metri pătrați, din care și azi se difuzează o bună parte din emisiuni. Culorile au apărut pe ecranele moldovenilor în 1967. La începutul anilor 80, toată tehnica televiziunii era deja adaptată la producerea și emiterea emisiunilor în culori. În anii 80 aproximativ 1 milion de moldoveni aveau deja televizoare. În cadrul televiziunii lucrau în jur de 2000 de oameni de creație și tehnicieni. 
Pornind de la câteva ore de emisie pe săptămâna, TV Moldova 1 s-a dezvoltat în timp ca potențial creativ și tehnic. Paralel cu redacțiile care produceau emisiuni informative, culturale, muzicale, publicistice ș.a., TV Moldova 1 a fondat în 1959  studioul „Telefilm - Chișinău” ca asociație de creație, producătoare de filme artistice, documentare și filme - concert.
În 1968 a fost creat teatrul televizat de păpuși „Prichindel” -  pentru a monta spectacole televizate cu păpuși, povești de autori națională și străini, și pentru a produce desene animate pentru copii.
În 1967, în structura de personal a televiziunii a apărut Teatrul televizat „Dialog”. Aici s-au manifestat cunoscuții actori Constanța Târțău, Grigore Grigoriu, Vladimir Zaiciuc, Grigore Rusu ș.a..  În cadrul „Dialog-ului” au montat regizorii Gheorghe Siminel,  Sandri Ion Șcurea, Veniamin Apostol, Ilie Todorov, Ada Rudeaghina ș.a. 
Pe parcursul său istoric, Televiziunea Moldovei a susținut și promovat oamenii de cultură,  evenimentele politice și culturale, a adunat materiale în arhiva creată în 1966. In prezent, TV Moldova 1 deține o colecție de pelicule cinema, care cuprinde perioada anilor 1960 -1980 și include peste 6000 de lucrări de diferite genuri. La sfârșitul anilor 80, odată cu apariția noilor tehnologii de păstrare a imaginii, a fost fondată arhiva video, cu un total de peste 6500 de înregistrări pe casete și discuri.
Postul de televiziune „Moldova 1” desfășoară proiecte naționale de exclusivitate. Sunt evenimente de amploare, difuzate în direct, urmărite de o mare parte din populația țării. Festivalul „Mărțișor” s-a organizat pentru prima dată în perioada 1 - 10 martie 1967. De atunci, „Moldova 1” s-a implicat în desfășurarea lui. În fiecare an se transmit în direct concertele de la deschidere și închidere a festivalului, iar celelalte se înregistrează pentru a fi difuzate ulterior. 
TV Moldova 1 colaborează cu organizatorii festivalului internațional „Maria Bieșu”  încă de la fondarea televiziunii. Postul difuzează avan-premiere pentru a informa publicul despre agenda festivalului, organizatorii și invitații de onoare. 
De la prima ediție, din 2016, TV Moldova 1 difuzează „DescOpera”, evenimentul Butuceni, Orheiul Vechi,  
TV Moldova 1 este singura televiziune acreditată să se ocupe de preselecția națională a concursului „Eurovision”și să retransmită în direct finala internațională. 
Postul public de televiziune, de multe ori transmite în exclusivitate, în direct, competițiile sportive naționale și internaționale. Jocurile Olimpice au fost difuzate pentru prima dată în 2000.
  La fel, sunt transmise  în direct  manifestațiile de la sărbătorile naționale „Ziua Independenței”, „Ziua Limbii”, de la evenimentele sociale „Ziua Europei”, „ Zilele Diasporei”, de la  serviciile divine cu ocazia celor mai importante sărbători creștine.

Misiunea postului public de televiziune este să producem și difuzăm conținut informaţional, educaţional şi recreativ pentru toate categoriile de public, pe toate platformele tradiționale și digitale. Ne propunem să devenim lideri în furnizarea serviciilor media de calitate, în care oamenii se regăsesc, să  creăm o atmosferă de încredere în viitor și în perspectiva de dezvoltare a Republicii Moldova.

 Printre valorile  IP Compania „Teleradio-Moldova” se numără și crearea unei  infrastructuri tehnice moderne care să permită atingerea scopurilor editoriale și de interes public.

Noul edificiu al Televiziunii va oferi posibilitatea de a construi un lanț logistic de producere mai strâns, costurile de întreținere vor fi argumentate, angajații se vor simți mai confortabil în spațiul architectural modern și dotat tehnic după cerințele timpului. 



SITUL. LOCATIA TERENULUI.
Terenul se afla in partea de vest  a sectorului Centru, al municipiului Chisinau si este pozitionat intre srazile Drumul Viilor, Lech Kaczynski si sos. Hancesti. In partea de vest se margineste cu o zona rezidentiala si cooperative de garaje. Terenul din sos. Hancesti,64 cu nr. cadastral 0100216257 are o suprafata de 5,8544ha. Pentru noul sediu al TRM a fost delimitata o portiune de 2,9 ha din terenul sus mentionat cu accesul din str. Drumul Viilor. Declivitatea terenului constituie 10m cu cadere din sud-vest spre nord-est.

CONSIDERENTE URBANISTICE.
Conform Planului urbanistic general al orasului Chisinau, aprobat prin decizia Consiliului municipal Chisinau nr.68/1-2 din 22.03.2007, imobilul este amplasat in zona cu functiuni comasate (speciala,comerciala/prestari servicii, rezidentiala) a sectorului Centru. Conform Regulamentului local de urbanism al orasului Chisinau, aprobat prin decizia Consiliului municipai Chisinau nr.22/40 din 25.12.2008, terenul este amplasat in zona cu codul de reglementare urbanistica ,,S”, care cuprinde functiuni speciale. Potrivit NCM B.01.05.2019 ,,Urbanism. Sistematizarea si amenajarea localitatilor urbane si rurale” pentru constructii publice specializate, procentul de ocupare a terenului (POT) constituie 80%; coeficientul de utilizare a terenului (CUT) constituie 2.4. 
Conceptul noului sediu al TRM prevede urmatoarele componente:
· Blocul administrativ - constructie noua, care include:
· Birourile pentru conducere, administratie si departamentele TRM, incaperi tehnice si auxiliare;
· Parcare subterana pentru 27-30 autoturisme ale Companiei;
· Depozite si incaperi tehnice;
· Alimentatie publica (Cafenea pentru 70- 80 locuri) cu terasa amenajata la exterior;
· Patru studiouri (Divertisment-300mp, Stiri-150mp, Moldova 2-100mp, Telefilm Chisinau 50mp);
· Sala sport.
· Garaj pentru 4 unitati de transport special cu incaperi tehnice si birouri in doua nivele – reparatie capitala cu replanificare a constructiei existente;
· Ateliere cu incaperi tehnice si birouri in doua nivele - reparatie capitala cu replanificare a constructiei existente;
· Reabilitarea scuarului existent cu amenajarea unui studiou de 150mp in aer liber;
· Studiou de filmari de 1000 mp x 12mh cu infrastructura incorporata in 2 nivele – constructie noua.
· Amenajarea teritoriului (parcari pentru 100 autoturisme, spatii verzi, accese pietonale, accese transport inclusiv special).
· Amenajarea terenului adiacent din str. Drumul Viilor si Lech Kaczynski.
TEMA DE PROIECTARE
În baza analizei sitului existent, se propune realizarea unui concept arhitectural  pentru complexul de cladiri noi construite si reabilitate, pe terenul cu nr. cadastral 0100216257, unde in prezent se afla mai multe constructii cu functiuni diferite si grad diferit de uzura. In marea parte aceste constructii nu sunt valorificate. Cladirea fostelor garaje cu amprenta la sol de 1850mp urmeaza a fi reabilitata. Celelalte vor fi demolate. Participantii la concurs pot folosi materialele fotografice, grafice si 3D oferite in anexa pentru aprecierea directiei de realizare a ideii pentru concurs. Concurentii sunt incurajati sa gandeasca creativ si sa ofere propria interpretare a cerintelor programatice a complexului , acolo unde considera necesar.
Materialele  grafice din anexa sunt oferite cu scop de informare. Solutiile planimetrice si spatial- volumetrice oferite au fost elaborate avand ca baza Organigrama Companiei si cerintele tenice pentru buna functionare, intretinere si interconlucrare a departamentelor si tuturor structurilor la moment si de perspectiva. Se recomanda a se tine cont de acesti parametri.
TABEL DE ARII
Blocul Administrativ. Regim de inaltime D+P+4E
	
	Functiuni principale
	Aria mp
	Repartizare
	Aria mp

	1
	Consiliul de supraveghere si
Dezvoltare CSD
	95
	
	

	2
	Cabinetul Directorului General
	215
	
	

	3
	Serviciul media al Ombudsmanului
	45
	
	

	4
	Serviciu audit intern
	20
	
	

	5
	Serviciu resurse umane si formare profesionala continue
	65
	
	

	6
	Centrul de instruire
	80
	
	

	7
	Serviciul juridic
	45
	
	

	8
	Departamentul Logistica
	130
	
	

	9
	Departamentul «Telefilm Chisinau»
	135
	
	

	10
	Serviciul publicitate si vanzari
	90
	
	

	11
	Departamentul dezvoltare
	115
	
	

	12
	Serviciul Securitate
	60
	
	

	13
	Centrul tehnic TV + Radio
	400
	
	

	14
	Departamentul financiar
	105
	
	

	15
	Director Radio
	45
	
	

	16
	Departamentul Programe
	45
	
	

	17
	Redactia Muzica
	85
	
	

	18
	Redactia Cultura (radio)
	130
	
	

	19
	 Minoritati 
	40
	
	

	20
	Regie
	315
	
	

	21
	Patrimoniu
	170
	
	

	22
	Departamentul Actualitati
	185
	
	

	23
	Radio Moldova
	45
	
	

	24
	Radio  Moldova Tineret
	85
	
	

	25
	Radio  Moldova Muzical
	40
	
	

	26
	News Room
	480
	
	

	27
	Director TV
	100
	
	

	28
	Departamentul Productie
	50
	
	

	29
	Studioul Divertisment, H=12m
	300
	
	

	30
	Studioul Stiri, H=12m
	150
	
	

	31
	10 sali de montaj
	60
	
	

	32
	Departamentul Programe
	1155
	Administratia
Planificare
Arhiva (demisol)
Promo
Achizitii de continut
Investigatie si publicistica
Redactia social-economica
Redactia cultura (TV)
Redactia Divertisment
	20
20
150
25
135
115
90
130
235

	33
	Moldova 2
	130
	
	

	34
	Studioul Moldova 2
	100
	
	

	35
	Departamentul productie multimedia pentru copii
	180
	
	

	36
	Depozite demisol
	270
	
	

	37
	Alimentatie publica
	480
	Cafenea 70 – 80 locuri
Bucatarie + depozite D+P
Terasa exterioara 
	145
335
180

	38
	Sala spectacole 90 locuri
	160
	
	

	39
	Parcare demisol 30 auto
	1100
	
	

	40
	Accese
	2525
	Coridoare, fantani de lumina, holuri ascensoare, scari ,zona intrare, Lobby,Expo, Relax 
	

	41
	Sali de conferinta 
	115
	Sala protocoi la intrare
Sala sedinta manageri
	45
70

	42
	Servere
	205
	La studioul divertisment
La studioul stiri
	190
15

	43
	Paza
	65
	
	

	44
	Grupuri sanitare + clining
	500
	
	

	45
	Sala sport
	380
	Sala polivalenta
	300

	
	
	
	Vestiare, grupuri sanitare
	80

	
	Total Suprafata utila
	10 725
mp
	
	



Nota: Repartizarea mai detaliata pe suprafete a functiunilor principale  va fi prezentata in caietul de sarcini la etapa negocierilor cu castigatorii concursului pentru etapa proiectarii Documentatiei de Executie.
DISPOZITII FINALE
ELABORAREA SI PREZENTAREA SOLUTIEI
La realizarea solutiei se pot considera parametrii de calcul ale elementelor constructive si structurii de rezistenta pentru seismicitatea de 8 grade. Raportul investigatiilor geologice si certificatele de urbanism cu conditiile tehnice de racordare la retelele exterioare o sa fie puse la dispozitia Proiectantului la faza ulterioara. 
Un concurent poate depune un singur proiect in concurs, in conditiile prevazute de prezentul regulament. Proiectele se vor prezenta pe planse format A0 (max. 6 planse), 841mm x 1189mm, care vor cuprinde urmatoarele piese:
1. Plan de sutuatie sc.1:200 sau 1:500, care sa cuprinda:
· marcarea asceselor auto (inclusive autospeciale) si pietonale, regim de inaltime, indicarea Nordului, indici caracteristici (suprafata teren, aria construita, aria sonstruita desfasurata, coeficientul de utilizare a terenului (C.U.T.), procentul de ocupare a terenului (P.O.T.);
· amprenta la sol a constructiilor (existente si proiectate);
· elemente de amenajare a teritoriului (incl. aferent din str. Drumul Viilor si Leh Kachinski), (pergole, alei, spatii verzi, parcari, punct paza, etc.).
2. Planuri pe nivele (parterul cu amenajarea adiacenta) sc. 1:200;
3. Sectiuni caracteristice sc. 1:200;
4. Fatade sc.1:200;
5. Desfasurate stradale;
6. Axonometrii / perspective la nivelul strazii / perspective aeriene, caracteristice pentru o mai buna intelegere a solutiei;
7. Alte materiale vizuale, considerate a fi oportune pentru intelegerea solutiei propuse;
8. Text de prezentare a solutiei propuse (memoriu explicativ) max. 1000 de cuvinte.


Predarea (conform calendarului concursului) se va face atat in format fizic, cat si digital (PDF).

CRITERIILE DE EVALUARE SI SELECTIE
Juriul va selecta proiectele castigatoare in functie de urmatoarele criterii:
A. Creativitatea, originalitatea si calitatea peisagistica/ urbanistica/ arhitecturala/ artistica a propunerilor – 55% (maxim 55puncte).                                                                                          Se evalueaza pe o scara de 1 la 50: creativitatea (A1- max. 20 puncte), originalitatea (A2- max. 15 puncte) si calitatea peisagistica/ urbanistica/ arhitecturala/ artistica (A3- max. 20 puncte) solutiei propuse. Se calculeaza prin suma punctelor acordate de juriu pentru urmatoarele aspecte:
· A1- Crearea unei simbioze intre caracterul si istoria locului si nevoile contemporane (max. 20 puncte);
· A2- Originalitatea solutiilor privind interventiile propuse in spatial public pentru atingerea obiectivelor detaliate in caietul de sarcini (max. 15 puncte).
· A3- Caracterul spatiului public rezultat in urma interventiei propuse si atmosfera generala a solutiei (max. 20 puncte).
B. Viabilitatea, rationalitatea si sustenabilitatea propunerilor – 30% din evaluarea finala (max. 30 puncte). Se evalueaza pe o scara de 1 la 30: viabilitatea (B1-max. 10 puncte), rationalitatea (B2-max. 10 puncte), si sustenabilitatea (B3-max. 10 puncte) solutiei propuse. Se calculeaza prin suma punctelor acordate de juriu pentru urmatoarele aspecte: 
· B1 - Gradul de viabilitate a solutiei propuse privind aspectele tehnice ale obiectivelor stabilite prin tema (max. 10 puncte);
· B2 - Propunerea de solutii eficiente in raport pret/calitate (max. 10 puncte);
· B3 – Gradul de incadrare a solutiei propuse in conceptul de “dezvoltare durabila” (procesul de dezvoltare care raspunde nevoilor actuale fara a periclita capacitatea generatiilor viitoare de a raspunde propriilor lor nevoi) (max. 10 puncte).
C. Atingerea obiectivelor propuse prin tema – 10% din evaluarea finala (max. 10 puncte). Se evalueaza pe o scara de 1 la 10 gradul de solutionare a obiectivelor mentionate in tema de proiectare.
D. Calitatea si claritatea reprezentarii ideilor astfel incat sa ilustreze capacitatea concurentului de a pune in opera proiectul propus – 5% din evaluarea finala (max. 5 puncte). Se evalueaza pe o scara de 1 la 5 capacitatea concurentului de a pune in opera proiectul propus.

Algoritmul de calcul:
A+B+C+D=(A1+A2+A3)+(B1+B2+B3)+C+D=55+30+10+5=100 puncte maximum posibile.





                                                                                 
